เฝ้าระวังกลุ่มไอเอสทางทะเล! ฟิลิปปินส์-อินโดนีเซียผนึกกำลังป้องกันนักรบอิสลามขึ้นฝั่ง
 ฟิลิปปินส์และอินโดนีเซียเตรียมปฏิบัติการลาดตระเวนในทะเลเซเลเบส (Celebes) ร่วมกันในสัปดาห์นี้ เพื่อป้องกันไม่ให้นักรบหัวรุนแรงจากทั้งอินโดนีเซียและมาเลเซียเดินทางมาร่วมรบกับกลุ่มนักรบในฟิลิปปินส์ หลังจากเกิดเหตุกลุ่มนักรบอิสลามเข้ายึดเกาะมินดาเนาเมื่อ 5 สัปดาห์ที่แล้ว ซึ่งเป็นเหตุรุนแรงครั้งใหญ่ที่เกิดขึ้นในฟิลิปปินส์ ฟิลิปปินส์ อินโดนีเซีย และมาเลเซีย คือประเทศที่พบความเคลื่อนไหวของกลุ่มนักรบ ที่ประกาศสวามิภักดิ์ต่อกลุ่มไอเอสอย่างต่อเนื่อง และความท้าทายด้านการรักษาความมั่นคงของทั้ง 3 ประเทศนี้คือ นักรบจากทั้ง 3 ประเทศนี้สามารถเดินทางทางทะเลไปรวมตัวกัน ซึ่งทำให้การเฝ้าระวังนั้นเป็นไปได้ยากขึ้น ฟิลิปปินส์จึงจำเป็นต้องขอความร่วมมือจากกองทัพเรือของสหรัฐฯ ในวันเสาร์ที่ผ่านมา ขณะที่เรือรบของฟิลิปปินส์และอินโดนีเซียจะเริ่มลาดตระเวนร่วมกันจากเมืองดาเวา (Davao) ของฟิลิปปินส์ในวันพฤหัสบดีนี้Photo: Kazuhino NOGI/AFPภูมิประเทศหมู่เกาะ คืออีกความท้าทายในการป้องกันเหตุก่อการร้ายในเอเชียตะวันออกเฉียงใต้ อินโดนีเซีย ฟิลิปปินส์ และมาเลเซีย มีพรมแดนที่เชื่อมต่อกันทางทะเล โดยเฉพาะฟิลิปปินส์และอินโดนีเซียที่มีภูมิประเทศเป็นหมู่เกาะ ทำให้การดูแลความมั่นคงภายในประเทศค่อนข้างยาก รัฐบาลของประเทศเหล่านี้จึงกลัวว่าบรรดากลุ่มนักรบที่สวามิภักดิ์ต่อกลุ่มไอเอส จะข้ามพรมแดนทางทะเลจากอินโดนีเซียและมาเลเซียเพื่อมารวมตัวกับกลุ่มนักรบในฟิลิปปินส์ โดยเฉพาะกับกลุ่มนักรบที่ยึดเกาะมินดาเนาเมื่อ 5 สัปดาห์ที่แล้ว เพราะเหตุการณ์ดังกล่าวอาจโน้มน้าวให้กลุ่มนักรบจากประเทศใกล้เคียงที่มีอุดมการณ์ตรงกัน เดินทางมารวมตัวกันเพื่อก่อเหตุในที่ใดที่หนึ่ง เหตุโจมตีบนเกาะมินดาเนาคือเหตุการณ์ที่รุนแรงที่สุดครั้งหนึ่งในฟิลิปปินส์ นักรบกว่า 300 คน เสียชีวิต ขณะที่เจ้าหน้าที่ 82 คน และประชาชน 44 คนเสียชีวิตจากเหตุการณ์นี้เช่นกัน เมื่อ 2 สัปดาห์ที่แล้ว ทั้งอินโดนีเซีย ฟิลิปปินส์ และมาเลเซีย ได้ร่วมมือกันลาดตระเวนในบริเวณพรมแดนทางทะเลของทั้ง 3 ประเทศ ในเขตทะเลเซเลเบส และซูลู (Sulu) ขณะที่การลาดตระเวนครั้งใหม่ที่จะเริ่มในวันพฤหัสบดีนี้จะสิ้นสุดในสัปดาห์หน้าที่บริเวณเกาะสุลาเวสี (Sulawesi) ของอินโดนีเซียPhoto: JUNI KRISWANTO/AFPอเมริกายื่นมือเข้ามาช่วยฟิลิปปินส์ลาดตระเวนป้องกันกลุ่มไอเอส เมื่อวันเสาร์ที่ผ่านมา เรือรบ USS Coronado ของสหรัฐฯ และเรือรบ BRP Alcaraz ของฟิลิปปินส์ร่วมมือกันลาดตระเวนทางทะเลในอาณาเขตทางทะเลตอนใต้ของฟิลิปปินส์ เพื่อเฝ้าระวังกลุ่มนักรบอิสลามและกลุ่มโจรสลัดที่มีจำนวนมากขึ้นในช่วงนี้ โดยเรือขนส่งสินค้าในเขตทะเลซูลูถูกโจมตีโดยกลุ่มโจรสลัดอย่างต่อเนื่องมาตั้งแต่ปี 2015 ครั้งนี้รัฐบาลฟิลิปปินส์เป็นฝ่ายเชิญสหรัฐฯ เข้าร่วมมือลาดตระเวนอาณาเขตทางทะเล แต่ก่อนหน้านี้ประธานาธิบดีโรดริโก ดูแตร์เต ปฏิเสธการลาดตระเวนร่วมกับสหรัฐฯ ในเขตพิพาททะเลจีนใต้ เพื่อไม่ให้กระทบต่อความสัมพันธ์กับจีน โดยตั้งแต่ประธานาธิบดีโรดริโก ดูแตร์เตขึ้นมารับตำแหน่ง เขามีท่าทีต่อต้านสหรัฐฯ และหันไปกระชับความสัมพันธ์กับจีนมากขึ้น หลังจากฟิลิปปินส์กับสหรัฐฯ นั้นเป็นพันธมิตรที่ใกล้ชิดต่อกันมาเป็นเวลานานPhoto: TED ALJIBE/AFP อย่างไรก็ตามที่ผ่านมารัฐบาลของฟิลิปปินส์เองต้องออกมาแสดงท่าทีว่า ฟิลิปปินส์ยังคงมีจุดยืนต้องการเป็นพันธมิตรกับสหรัฐฯ อยู่ เพื่อไม่ให้ท่าทีของประธานาธิบดีโรดริโก ดูแตร์เต กระทบต่อความสัมพันธ์กับสหรัฐฯ ทั้งทางด้านทหาร และการค้ามากนักอ้างอิง:Reuters/ AFP
ฟิลิปปินส์และอินโดนีเซียเตรียมปฏิบัติการลาดตระเวนในทะเลเซเลเบส (Celebes) ร่วมกันในสัปดาห์นี้ เพื่อป้องกันกลุ่มนักรบอิสลามจากประเทศอินโดนีเซียและมาเลเซีย ที่อาจเดินทางมาร่วมรบกับกลุ่มนักรบอิสลามในฟิลิปปินส์ โดยเฉพาะกับกลุ่มที่ก่อเหตุในเกาะมินดาเนาอินโดนีเซีย ฟิลิปปินส์ และมาเลเซีย มีพรมแดนทางทะเลที่เชื่อมต่อกัน ทำให้การเฝ้าระวังกลุ่มหัวรุนแรงเดินทางไปก่อเหตุนั้นค่อนข้างยาก โดยเฉพาะฟิลิปปินส์ และอินโดนีเซียที่ภูมิประเทศเป็นหมู่เกาะ